बस्तर के युवा सीखत हाबे आधुनिक तरीका ले पारंपरिक गोदना कला
बस्तर। अपन परम्परा अउ रिवाज़ खातिर बस्तर विश्वभर म परसिध हावय। आदिवासी संस्कृति म जिहां प्रकृति ले जुड़ाव दिखत हावय उहें उंकर संस्कृति म सृजनशीलता अउ सौंदर्यबोध के मौलिकता तको हावय। गोदना कला तको इही म ले एक हावय। गोदना आर्ट बस्तर के परम्परा अउ लोकजीवन के एक जरूरी हिस्सा हावय। अइसे मान्यता हावय के गोदना मृत्यु के बाद अपन पूर्वज ले संपर्क के माध्यम हावय। आधुनिकीकरण के तेजी ले बदलते समय म बस्तर के पारंपरिक कला के बचाए रखे के उद्देश्य ले मुख्यमंत्री बघेल डहर ले बस्तर के आसना म बस्तर एकेडमी ऑफ डांस, आर्ट एंड लेंग्वेज (बादल) के स्थापना तको करे गे हावय, जिहां बस्तर के गोदना कला के संरक्षित करे अउ स्थानीय युवा मन के गोदना के नवा उभरते ट्रेंड्स ले परिचित, प्रशिक्षित करे के खातिर बादल म गोदना कला म प्रदेस के पहिली अउ अनूठा आयोजन होइस।
mag_Deva hne_Deva